Piev de San Martin de Carnagh

La piev de San Martin de Carnagh a l'è stada una piev domà religiosa de l'Arcidiocesi de Milan in pè del 1582 al 1971
 Storia 
A causa de la decadenza de la gesa de Sibrion, el Carlo Borromee l'ha scernud de menà de 'n oltra part la sed de la piev, e l'ha catad foeura Carnagh, retegnuda a bona distanza di alter center, a diferenza de Tradaa. Per la noeuva dignità el s'è provad a fà su 'na noeuva gesa, ma l'è stad no possibel, e in tra el 1606 e 'l 1615 el pret de la parochia l'è stad nanca prevost.
In del 1866, intant che la prevostura de Carnagh a l'era vacant, a ghe destachen la parochia de Tradaa, che la deventa la piev de San Steven de Tradaa, e in del 1888 la perd anca Abiaa, Lonaa Cepin, Vedan, Venegon de Sora e Venegon de Sota, che vann a la piev de Tradaa.
Con l'abolizzion di piev fada del Colombo in del 1971 la piev a l'è partida in tra i Decanad de Vares e de Tradaa.
 Riferiment 
LombardiaBeniCulturali
 Vos corelade 
Carnagh
Gesa de San Martin (Carnagh)

San Martin